കാട്ടുനായയുടെ കടിയേറ്റ് രണ്ടുപേര്ക്ക് പരിക്ക് കോന്നി: ഇളകൊള്ളൂരില് കാട്ടുനായയുടെ കടിയേറ്റ് രണ്ടുപേര്ക്ക് പരിക്ക്. വയലുംകരോട്ട് രാജന്, കിഴക്കേക്കര ദിലീപ് എന്നിവരെയാണ് ഇന്നലെ കാട്ടുനായ ആക്രമിച്ചത്. ഇരുവരെയും പത്തനംതിട്ട ജനറല് ആശുപത്രിയില് പ്രവേശിപ്പിച്ചു. പുത്തന്വീട്ടില് രാമചന്ദ്രന് നായരുടെ വീട്ടിലെ ആടിനെയും കടിച്ചു. കാട്ടുനായ ഈ ഭാഗത്ത് അലഞ്ഞുനടക്കുന്നതുമൂലം ജനം ഭീതിയിലാണ്. നടപടി സ്വീകരിക്കണമെന്ന് വാര്ഡ് മെംബര് എം.കെ.മനോജ് ആവശ്യപ്പെട്ടു. വിവരം അറിയിച്ചിട്ടും വനപാലകര് എത്തിയില്ല. പോലീസിലെ കഥാകാരന്റെ ആദ്യ സമാഹാരം പുറത്തിറങ്ങിപത്തനംതിട്ട: ജില്ലാ പോലീസ് ക്രൈം ബ്രാഞ്ച് യൂണിറ്റിലെ അസിസ്റ്റന്റ് സബ് ഇന്സ്പെക്ടറും എഴുത്തുകാരനുമായ സജീവ് മണക്കാട്ടുപുഴയുടെ ആദ്യ കഥാസമാഹാരം കല്ലുപെന്സില് പ്രകാശനം ചെയ്തു. ജില്ലാ പോലീസ് മേധാവി ആര്. നിശാന്തിനി അഡിഷണല് എസ്പി എന്. രാജന് ആദ്യ കോപ്പി നല്കി പ്രകാശനം നിര്വഹിച്ചു. പോലീസില് സര്ഗശേഷിയുള്ള നിരവധി പോലീസുദ്യോഗസ്ഥരുണ്ടെന്നും ഇവര് പോലീസിന്റെ അഭിമാനമുയര്ത്തുന്നുവെന്നും ജില്ലാ പോലീസ് മേധാവി പറഞ്ഞു. 18 കഥകളുടെ സമാഹാരമായ പുസ്തകത്തിന്റെ പ്രസാധകര് കണ്ണൂര് കതിരൂര് ഹേലി ബുക്സ് ആണ്. 2019 ല് നടന്ന ജില്ലാ പോലീസ് കലാമേളയില് സമ്മാനം നേടിയ സജീവിന്റെ പെയ്തൊഴിയാത്ത കാലം എന്ന കഥ, കേരളത്തിലെ പോലീസുദ്യോഗസ്ഥരുടെ ആദ്യ കഥാസമാഹാരമായ സല്യൂട്ട് ല് ഇടം പിടിച്ചിരുന്നു. സിബിഐ ബുള്ളറ്റിനില് ഇംഗ്ലീഷില് എഴുതിയ പഠനലേഖനം ഏറെ ശ്രദ്ധിക്കപ്പെട്ടിരുന്നു. സംസ്ഥാന പോലീസ് മേധാവി ഇത് സംസ്ഥാനത്തെ പോലീസുദ്യോഗസ്ഥര്ക്ക് പഠനത്തിനുവേണ്ടി ലഭ്യമാക്കുകയും,സജീവിന് സല്സേവനപത്രവും കാഷ് അവാര്ഡും ഉത്തരവാകുകയും ചെയ്തിരുന്നു. 1998ല് പോലീസ് സര്വീസില് പ്രവേശിച്ച സജീവ് കൊല്ലം ജില്ലയിലെ പത്തനാപുരം മണക്കാട്ടുപുഴ സ്വദേശിയാണ്.